มาระนองทั้งทีต้องหาร้านอันดับหนึ่งของจังหวัด ซึ่งก็ไม่พ้นร้านถอดรองเท้า 

แค่ชื่อก็แปลกแล้ว เพราะว่าเมื่อก่อนต้องถอดรองเท้า แต่ตอนนี้ไม่ต้องแล้ว 
แปลกที่สองคือ หน้าร้านไม่เหมือนร้านอาหารเลยแม้แต่น้อย ถ้าไม่ได้อ่านรีวิวมาก่อนนี่มีหาไม่เจอ หน้าร้านเป็นห้องแถว แง้มประตูไว้แค่เล็กน้อย เดินเข้าไปผ่านบ้านคน และผ่านครัวก่อนจะถึงตัวร้านจริงๆ 

สำคัญมากคือ ร้านปิดเร็วมาก ปิดทุ่มนึง ครัวปิดหกโมงครึ่ง วันนั้กลับจากดำน้ำแล้วอาบน้ำเดินจ้ำไปที่ร้านแทบไม่ทัน

สุดท้าย โปรดระวัง!! เมนูน่ากินเยอะมาก เอาแค่ที่เป็นเมนูแนะนำก็เลือกไม่ถูกแล้ว อาหารจานใหญ่ ระวังกินไม่หมดนะจ๊ะ เราไปสามคนสั่งหกอย่าง 5555

เมนูห้ามพลาด คือ กุ้งผัดกะปิสะตอ กุ้งตัวใหญ่ สะตอเม็ดใหญ่เต็มเม็ด ไม่ผ่าครึ่ง รสจัด

แกงส้มปลา รสชาติติดจะหวานไปนิด แต่ยอดมะพร้าวอ่อนมาก 

ยำผักกูด อร่อยใช้ได้
ยำไข่ปลา ถึงเครื่อง แนะนำ
ปูนิ่มทอดกระเทียม เราว่าแอบธรรมดาไปหน่อย 
อีกจานคือปลาทอดขมิ้น ก้างเยอะไปหน่อย

หมดนี่อิ่มแทบกลิ้ง

สนนราคาแพงใช้ได้เลยค่ะ โดยเฉพาะเมนูกุ้ง 